
UČEBNÉ OSNOVY
Nižšie stredné vzdelávanie


	Vzdelávacia oblasť:	Umenie a kultúra
	Predmet:	VÝTVARNÁ VÝCHOVA
	Stupeň vzdelávania:	ISCED 2
	Ročník:	7. ročník
Počet hodín:	33 hodín (1 hodina týždenne)
	Školský rok:	2026/2027

1. CHARAKTERISTIKA PREDMETU

	Výtvarná výchova je predmet, na ktorom žiaci prostredníctvom výtvarných činností spoznávajú vyjadrovacie prostriedky vizuálnych umení (kresby, maľby, plastiky, fotografie, dizajnu, architektúry, videa a filmu). Všetky ostatné didaktické formy ako používanie učebnice, edukačných materiálov, premietanie filmov a podobne sú len doplnkovými aktivitami (v rámci motivácie alebo následných ukážok, diskusií). 

Ťažiskom je práca žiakov s výtvarnými materiálmi, technikami a nástrojmi (od ceruzky až po fotoaparát a počítač). Zahŕňa tvorbu od vymyslenia nápadu (čo chcú žiaci vytvoriť), cez nachádzanie formy (ako to vyjadriť), až po realizáciu (schopnosť previesť nápad a formu v materiáli prostredníctvom výtvarnej techniky). Prostredníctvom tohto procesu sa jednak zvyšuje gramotnosť žiakov – schopnosť rozumieť vizuálnym znakom na základe vlastnej skúsenosti, jednak sú uvádzaní do znalosti rôznych foriem súčasnej vizuálnej kultúry i kultúrnej tradície. Žiaci touto formou získavajú dôležité kompetencie porozumenia reklame, filmu a videu, dizajnu, architektúre; fotografiám obrazom a objektom, ktoré ich obklopujú a vytvárajú ich „obraz sveta“. 


2. [bookmark: page2]CIELE PREDMETU

HLAVNÝ CIEĽ PREDMETU 
Žiaci sú prostredníctvom aktívnych činností uvádzaní do vizuálnej kultúry a komunikácie – na úrovni poznania i vlastného vyjadrovania. 

Žiaci 
· spoznávajú vyjadrovacie prostriedky vizuálnych umení – výtvarného umenia, fotografie, dizajnu, architektúry, videa a filmu, rozumejú im a získavajú základnú gramotnosť v ich používaní, 
· rozvíjajú si pozorovacie schopnosti, schopnosti reagovať na vizuálne podnety a výtvarne ich spracovávať, 
· rozvíjajú tvorbu vlastných myšlienkových konceptov a ich formálnu a technickú realizáciu, 
· spoznajú a slovne pomenujú (výraz), formu, námet umeleckých diel a svoj zážitok z nich výtvarne interpretujú, 
· poznávajú vybrané typické diela vizuálnej kultúry, reprezentujúce smery moderného a súčasného umenia a historické slohy, 
· osvojujú si primerané kultúrne postoje, názory a hodnotové kritériá; cez zážitky aktívneho vyjadrovania a vnímania umeleckých diel sú uvádzaní do poznávania hodnôt umenia a kultúry – vo vzťahu k tradícií a na úrovni aktuálneho myslenia a interpretácie. 



3. [bookmark: page3]TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD

Výtvarné vyjadrovacie prostriedky:4 h 

	Poriadok a chaos – usporadúvanie prvkov v kompozícii, náhodná a konštruovaná zostava, kompozícia symetrické – asymetrické usporiadanie, rytmus – arytmia, zámerná – náhodná kompozícia (automatizmus, improvizácia, neporiadok), geometrická a lyrická abstrakcia, akčná maľba.

Žiak na konci 7. ročníka základnej školy vie/dokáže: 
· vytvoriť rôzne typy kompozície zo zvolených prvkov. 

Možnosti zobrazovania videného sveta:2 h 

	Zobrazovanie priestoru, lineárna perspektíva, pozorovanie a konštrukcia, interiér, zobrazenie architektonického tvaru v krajine – exteriér; lineárna kresba, kolorovanie, 
renesančné zobrazenia perspektívy( F. Brunelleschi, Massacio, P. della Francesca, L.da Vinci…) 

Žiak na konci 7. ročníka základnej školy vie/dokáže: 
· zobraziť jednoduché priestorové vzťahy v perspektíve. 

Podnety výtvarného umenia:4 h 

	Dadaizmus a pop-art (obrazy, objekty, asambláže) dadaistický text, dadaistický objekt ready-made - kompozícia z nájdeného predmetu; pop-art – výtvarné hry s reklamou(ikonografia každodennosti, masmédií, reklamy), zväčšeninou, zmnožením, materiálovou zmenou ( napríklad mäkká plastika ), nový realizmus (dekoláž, konkrétna poézia, kompresia, akumulácia...) 

Žiak na konci 7. ročníka základnej školy vie/dokáže: 
· rozpoznať podstatné znaky umenia pop-artu, 
· pomenovať súvislosti a rozdiely medzi vybranými umeleckými štýlmi. 

Výtvarné činnosti inšpirované dejinami umenia:3 h 

	Renesančné umenie (maliarstvo, sochárstvo, technické návrhy, architektúra); výtvarné reakcie žiakov (napr. renesančná móda, doplnky, stroje, stavby...) uvedenie do dobovej situácie – príbeh renesančného umelca.

Žiak na konci 7. ročníka základnej školy vie/dokáže: 
· poznať typické znaky renesančného maliarstva, sochárstva a architektúry, 
· rozpoznať typické prvky vybraných umeleckých slohov – ich súvislosti a rozdiely. 


Škola v galérii:2 h 

	Slovo a obraz (porovnanie slovného opisu a zobrazenia toho istého motívu), výtvarná interpretácia umeleckého diela podľa slovného opisu inej osoby a podľa vlastného videnia, diela v galérii (alebo reprodukcie), vlastný opis (námetu, témy, príbehu výtvarného diela v galérii - na reprodukcii).


Žiak na konci 7. ročníka základnej školy vie/dokáže: 
· slovne a výtvarne interpretovať videné výtvarné dielo. 

Podnety architektúry:2h

	Návrhy architektúr s rôznou funkciou a účelom, charakteristika členenia, tvaru a výrazu; funkcie architektonického priestoru: priestor pre sústredenie, učenie sa, výtvarné činnosti, pohyb, odpočinok ...; spoločný a súkromný priestor, sviatočný (posvätný) a všedný priestor, vonkajší a vnútorný priestor, výraz architektonického priestoru:(napr. stiesnený, smutný, chladný, intímny, príjemný, veľkolepý, slávnostný, veselý...) typy architektonických priestorov.

Žiak na konci 7. ročníka základnej školy vie/dokáže: 
· rozlíšiť charakteristické funkcie architektonického priestoru, 
· rozlíšiť výraz architektonického priestoru, 
· nakresliť návrh architektúry vybraného typu. 

Podnety fotografie:2h 

	Fotografovanie krajiny, premeny denného svetla, formát, výrez, približovanie, detail a celok, ukážky krajinárskej fotografie.

Žiak na konci 7. ročníka základnej školy vie/dokáže: 
· použiť pri fotografovaní vhodnú expozíciu a režim. 

Podnety videa a filmu:2 h

	Scenár, príprava videa, klipu (námet, akcia, dej); rozkreslenie kľúčových scén – storybord, návrh postáv (výzor, kostým); návrh filmovej scény, kostýmu ku scenáru.

Žiak na konci 7. ročníka základnej školy vie/dokáže: 
· pripraviť krátky scenár a storybord videa. 

Elektronické médiá:1h 

	Práca s grafickými programami , ktoré sú voľne dostupné, ako je napríklad Gimpt. 

Žiak na konci 7. ročníka základnej školy vie/dokáže: 

· vytvoriť vlastnú kompozíciu v grafickom programe. 

Podnety dizajnu: 2 h

	Návrh dizajnu výrobku (napr. automobil, bicykel, domáci spotrebič, počítač, športové náradie ...); tvar vo vzťahu k funkčnosti a vizuálnej zaujímavosti; dizajn výrobkov a transport dizajn (dizajn dopravných prostriedkov).

Žiak na konci 7. ročníka základnej školy vie/dokáže: 
· navrhnúť tvar úžitkového predmetu. 

Tradície a podnety remesiel:3h 

	Legendy a história regiónu (obce, sociálnej skupiny), pamiatky regiónu a ich príbehy, miestne zvyky, miestne remeselné tradície, ich história; výtvarná interpretácia regionálnych legiend, histórie, pamiatok, remeselných tradícií.

Žiak na konci 7. ročníka základnej školy vie/dokáže: 
· výtvarne interpretovať vybrané typické zvyky alebo pamiatky svojho regiónu. 

Synestetické podnety: 1 h

	Vyjadrenie chutí výtvarnými prostriedkami (zobrazujúcim alebo abstraktným spôsobom) koreniny, bylinky, čaje, jedlá a ich farebné (tvarové, materiálové, gestické ...) vyjadrenie 

Žiak na konci 7. ročníka základnej školy vie/dokáže: 
· výtvarne vyjadriť subjektívnu vizuálnu predstavu chuťového vnemu. 

Podnety poznávania sveta:2h

Výtvarné interpretácie gramatických tvarov (napr. slovných druhov, vetných členov, homoným, synoným, opozít ...), priraďovanie výtvarných znakov ku slovám, vizuálna poézia(náhrada slov grafickými znakmi, obrazmi, fotografiami, prírodninami alebo objektmi alt. predmetmi); pozn. téma súvisí s tematickými celkami: podnety výtvarného umenia (dadaizmus).

Žiak na konci 7. ročníka základnej školy vie/dokáže: 
· vytvoriť grafické znázornenie gramatických pojmov alebo vzťahov, 
· porovnávať súvislosti, vzájomné vzťahy medzi výtvarnými znakmi (zobrazeniami) a slovami. 


4. PRIEREZOVÉ TÉMY

TBZ - tvorba projektu a prezentačné zručnosti, 
ENV - environmentálna výchova,
MDV - mediálna výchova,
MUV- multikultúrna výchova,
DOV - dopravná výchova,
OZO - ochrana života a zdravia,
OSR - osobnostný a sociálny rozvoj,
VMR - výchova k manželstvu a k rodičovstvu, 
PDV - protidrogová výchova,
PRV – právna výchova - výchova k humanizmu a ľudským právam,
RLK – Regionálna výchova a tradičná ľudová architektúra. 

5. METÓDY A FORMY PRÁCE – STRATÉGIE VYUČOVANIA


Pedagogické stratégie vyučovania v našej škole určujú metódy a formy práce učiteľov, ktorých premyslený výber, logické usporiadanie a kombinovanie je prostriedkom motivácie žiakov na vyučovaní a učení sa. 
	Sú prostriedkom na dosiahnutie cieľov, ktoré sme si vytýčili a pomáhajú rozvíjať kľúčové kompetencie žiakov.
	Podporujeme výučbu pomocou didaktickej techniky, semináre, diskusie, samostatné
a tímové projekty, prezentácie výstupov. Dôraz kladieme na zodpovednosť a samostatnosť zaučenie. Vo vyučovacom procese využívame IKT. 
	U žiakov rozvíjame tvorivé myslenie, samostatnosť, aktivitu a sebahodnotenie. Osobnostný a sociálny rozvoj realizujeme stimuláciou skupín so slabšími vyučovacími výsledkami a podporou individuálnych schopností žiakov.
	V oblasti emocionálnej výchovy podporujeme u žiakov zdravé psychické vedomie,
učíme ich pracovať s trémou, so stresom, vedieť primerane reagovať v záťažových situáciách,
vedieť prijať kritiku a primerane na ňu reagovať. Všímame si talenty v jednotlivých oblastiach a rozvíjame ich do maximálne možnej miery.

Vo vyučovacom procese uplatňujeme nasledovné metódy práce:
· Inovatívne metódy práce
· Participatívne metódy – patria sem dialóg a diskusia, situačné či prípadové štúdie, inscenačné metódy, brainstormingové metódy.
· Pozorovanie - žiak vníma veci všetkými zmyslami.
· Situačná metóda – metóda učenia sa zažitými situáciami a skúsenosťami.
· Tvorba posterov – žiak si v praxi overuje získané zručnosti a vedomosti, rozvíjame spoluprácu a kooperáciu, žiak sa učí byť zodpovedný za svoje učenie.
· Prezentácia výsledkov svojej práce – pomáha v rozvoji zodpovednosti žiaka, žiak vie porovnať (zhodnotiť) stav svojich získaných zručností a vedomostí so sebou samým (v čom sa zlepšil). 
· Metóda rozvoja spolupráce – rozvíjame  ňou vzájomnú komunikáciu medzi žiakmi a schopnosť pracovať podľa pravidiel.
· Metóda riešenia problémov – prostredníctvom nej si žiak rozvíja logické, kritické a tvorivé myslenie.
· Metódy práce s informáciami –schopnosť a zručnosť zhromažďovať, triediť, analyzovať, zovšeobecňovať a vyhodnocovať získané informácie napr.z odborných kníh, z publikácií, z internetu, ale aj z iných učebných zdrojov.
· Metóda rozvoja metakognície žiaka – poznávanie vlastného poznávania– žiak sa pomocou uplatnenia tejto metódy učí poznávať sám seba – svoje poznanie, pozná svoje silné a slabé stránky.
· Inscenačné metódy – pomocou nej si žiaci overia stav schopností, zručností a spôsobilostí v zinscenovaných úlohách, situáciách (predpokladá sa tu úzke prepojenie s metódou riešenia problémov).
· Metóda rozvoja sebarealizácie žiaka – uplatňovaním tejto metódy ponúkame žiakom sebarealizovať sa v tom, v čom sú dobrí (ja - ako sa mne pracovalo, čo som získal, čo ešte neviem, ako som pomohol v skupine, sebahodnotenie).
· Metóda práce s IKT – uplatňovaním tejto metódy žiaci získajú zručnosť pri práci s informačno-komunikačnými technológiami.

Inovatívne formy práce
	V našej škole učitelia uplatňujú vo vyučovacom procese tieto formy práce:

· Skupinové vyučovanie
· Projektové vyučovanie 
· Kooperatívne vyučovanie 
· Vychádzky, exkurzie, výlety 
· Súťaže, kvízy 	 
6. HODNOTENIE PREDMETU

Na konci každého klasifikačného obdobia sú žiaci na vysvedčení hodnotení klasifikačným stupňom podľa platnej klasifikačnej stupnice – výborný, chválitebný, dobrý, dostatočný, nedostatočný (Metodický pokyn č. 22/2011 č. 2011-3121/12824-4-921 na hodnotenie žiakov základnej školy a Príloha č. 2 k metodickému pokynu č. 22/2011 – Zásady hodnotenia žiaka so zdravotným znevýhodnením začleneného v základnej škole). 

Predmet bude hodnotený známkou, v ktorej sa prejavia kritéria:

a) priebeh vytvárania postojov:

- prístupk činnostiam z hľadiska tvorivosti, t. j. uplatnenie vlastných inovatívnych nápadov a
Vlastního zamerania pri realizácii edukačnej úlohy,
- otvorenosť voči experimentovaniu, skúšanie iných, svojských riešení,
-cieľavedomosť riešení,
- záujem o činnosti v rámci edukačných úloh a prípravy pomôcok,
- schopnost spolupracovať,
- schopnost zaujímať stanoviská k výsledkom svojej práce a práce spolužiakov;

b) priebeh získavania zručností a spôsobilostí:
- technické zručnosti (ovládanie požadovaných nástrojov, materiálov a technických operácií
s nimi),
- formálne zručnosti (vyjadrovanie sa prostredníctvom výtvarného jazyka),
- mentálne spôsobilosti na úrovni rozvoj a vnímania a prežívania,
- mentálne spôsobilosti na úrovni rozvoj a predstavivosti a fantázie,
- mentálne spôsobilosti na úrovni myslenia (vlastné témy, koncepcie, návrhy; schopnosť
analyzovať a syntetizovať, pomenovať procesy, interpretovať zážitky);

c) priebeh získavania vedomostí:
- znalosti oblastí vizuálnej kultúry a výtvarného umenia súvisiacich s preberanými
edukačnými úlohami,
- pochopenie výtvarného diela a schopnost interpretovať ho,
- znalosť materiálov, techník, médií a procesov ich používania;

d) schopnosť realizácie výsledného artefaktu.

Stupeň hodnotenia:
Výborný
· Žiak spĺňa kritériá (a – d) na vynikajúcej úrovni:
· žiak je iniciatívny a tvorivý vo výtvarnom vyjadrovaní, uplatňuje vlastné nápady, je otvorený voči novým podnetom a experimentovaniu,
· žiak dokáže vyjadriť veku primerané postoje (vkus, názor, spolupráca, individualita) v
oblasti vizuálnej kultúry,
· žiak ovláda zručnosti (technické, nástrojové, materiálové) podľa požiadaviek ročníkových kompetencií na vynikajúcej úrovni,
· žiak preukazuje vedomosti z oblasti vizuálnej kultury primerané edukačným úlohám
· žiak dokáže rešpektovať vlastný tvorivý výsledok a je tolerantný voči tvorivým
prejavom, názorom a vkusu iných,
· žiak zrealizoval artefakt primerane svojmu veku a schopnostiam.

Chválitebný
· Žiak realizuje edukačné úlohy priemerne, chýba mu iniciatívnosť, tvorivosť, tolerancia, nerozširuje svoju flexibilnosť, neosvojuje si nové vyjadrovacie prostriedky, podlieha predsudkom a stereotypom.

Dobrý
· Žiak realizuje edukačné úlohy na nízkej úrovni, bez vlastného vkladu, s ťažkosťami
aplikuje získané zručnosti a poznatky v nových oblastiach.

Dostatočný
· Žiak realizuje edukačné úlohy na nízkej úrovni, bez vlastného vkladu, s ťažkosťami
aplikuje získané zručnosti a poznatky v nových oblastiach.

Nedostatočný
· Žiak nespĺňa kritériá, nemá záujem o výtvarné aktivity, neguje vyučovací proces.

7. UČEBNÉ ZDROJE

· Učebnica: ČARNÝ, L.: Výtvarná výchova pre 7. ročník
· ČARNÝ, L. a kol.: Výtvarná výchova na ZŠ Edukačné DVD
· edukačné DVD,
· knihy,
· časopisy,
· obrazový materiál,
· encyklopédie výtvarného umenia
· interaktívna tabuľa
· internet

